Publication: Magyar Közlöny
Issue: MK-2003-56 (Year: 2003, Number: 56)
Era: 1990-2004
Section: tekintetében a közoktatásról szóló 1993. évi LXXIX. törvény (a továbbiakban: közoktatási törvény) által szabályozott szakiskolai pályaorientációra, szakmai elõkészítõ
Paragraph Index: 182

(2) A szakképzést folytató intézményben, illetõleg a felsõfokú oktatási intézményben folytatott tanulmányok során tett eredményes vizsga alapján a szakmai vizsga részei, illetõleg tantárgyai vizsgakövetelményeinek ismételt teljesítése alól felmentés adható. Abból a vizsgarészbõl vagy tantárgyból, amelybõl a vizsgára jelentkezõ már eredményesen vizsgázott — a szakmai és vizsgakövetelmény változása kivételével —, újabb vizsgát nem köteles tenni. A felmentés iránti kérelmet, valamint a vizsga letételét igazoló bizonyítványt a szakmai vizsgát szervezõ intézmény vezetõjéhez a vizsgára történõ jelentkezéssel együtt kell benyújtani. A felmentésrõl — a szakmai vizsgát szervezõ intézmény vezetõjének javaslatára — a szakmai vizsga megkezdése elõtt a vizsgabizottság dönt. A vizsgabizottság a kérelmet csak abban az esetben utasíthatja el, ha a felmentés jogszabályban elõírt feltételei nem állnak fenn. A vizsgarész vagy tantárgy osztályzatát, illetõleg érdemjegyét a másik vizsgán elért eredmény alapján a vizsgabizottság állapítja meg.

Source: https://magyarkozlony.hu/hivatalos-lapok/82323d16265c6bd19af3a9047d81cbc585052f67/dokumentumok/7cce2893cabe5d9f1766df0aa57cb37b1457ddee/letoltes